hotchpotch/miracl-hf-unified huggingface dataset:
Puola Turkvision laulukilpailussa
Puolan oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Puola tekee kuitenkin debyyttinsä seuraavan vuoden kisaan vuonna 2017.
Puola oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Olga Šimanskaja kappaleella "Masal gibi bu dünya".
Puola osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Olga Šimanskaja kappaleella "Masal gibi bu dünya".
Ruotsi Turkvision laulukilpailussa
Ruotsin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Ruotsi tekee kuitenkin debyyttinsä seuraavan vuoden kisaan vuonna 2017.
Ruotsi oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa. Edustajaksi oli valittu laulaja Arghavan kappaleella "Dirçəliş".
Ruotsi osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Arghavan kappaleella "Dirçəliş".
Stavropolin aluepiiri Turkvision laulukilpailussa
Stavropolin aluepiirin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty. Stavropolin aluepiiri tekee kuitenkin debyyttinsä seuraavan vuoden kisaan vuonna 2017.
Stavropolin aluepiiri oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa.
Stavropolin aluepiiri osallistuu ensimmäistä kertaa vuoden 2017 Turkvision laulukilpailuun, joka pidetään Astanassa Kazakstanissa. Edustajaksi on valittu laulaja Islam Satyrov.
Dagestan Turkvision laulukilpailussa
Dagestanin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty.
Dagestan oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa.
Taktinen äänestäminen
Taktinen äänestäminen tarkoittaa äänen antamista jollekin muulle ehdokkaalle kuin todelliselle suosikilleen.
Taktista äänestämistä käytetään silloin, kun omalla suosikkiehdokkaalla ei ole juuri mahdollisuuksia tulla valituksi. Tässä tilanteessa äänestäjä voi kokea oman suosikkinsa äänestämisen äänen tuhlaamiseksi. Siksi hän äänestää mieluummin siedettävää ehdokasta, jolla on mahdollisuuksia valituksi tulemiseen, estääkseen epämieluisan ehdokkaan valinnan.
Useimmiten taktista äänestämistä esiintyy enemmistövaalitapaa käyttävissä maissa. Vaaleissa on aina oltava enemmän kuin kaksi ehdokasta, jotta taktinen äänestäminen olisi mahdollista.
Visa Kivi
Paavo Visa Kivi (27. kesäkuuta 1905 Suomussalmi – 28. lokakuuta 1990 Espoo) oli suomalainen sosiaalidemokraattisen työväenliikkeen taustavaikuttaja, joka toimi vuosina 1945–1971 "Suomen Sosialidemokraatti" -lehden taloudenhoitajana ja sitä julkaisseen Kustannus Oy Kansanvallan toimitusjohtajana. Hänellä oli monia muitakin luottamustehtäviä. Hän sai teollisuusneuvoksen arvonimen vuonna 1971. Vuonna 1984 Kivi kutsuttiin SDP:n kunniajäseneksi.
Kiven isä oli suomussalmelainen veistonopettaja. Hän kirjoitti ylioppilaaksi vuonna 1925 Kallion lukiosta Helsingissä ja valmistui ekonomiksi Kauppakorkeakoulusta vuonna 1930 sekä filosofian kandidaatiksi Helsingin yliopistosta vuonna 1943 pääaineenaan sosiologia. Hän työskenteli Kansanvalta-kustantamossa vuodesta 1930 konttoristina ja liittyi vuonna 1934 Suomen Sosialidemokraattisen Puolueen (SDP) jäseneksi. Vuosina 1936–1939 hän oli Helsingin kaupungin teurastamon taloudenhoitajana ja 1939–1945 valtiovarainministeriön säästöpankkitarkastajana. Sodan jälkeen Kivi nimitettiin vuonna 1945 Kansanvallan toimitusjohtajaksi. Hän panosti varsinkin yhtiön omistaman Työväen Kirjapainon (myöh. Paasipaino) kehittämiseen. Kun "Suomen Sosialidemokraatille" 1950-luvun lopulla hankittiin uusi painokone, siihen sisältyi ensimmäisenä Pohjoismaissa sekä kohopaino- että syväpainorotaatio.
Kivi kuului Helsingin Työväen Säästöpankin isännistöön 1937–1945 ja hallitukseen 1952–1970, Rautatiekirjakauppa Oy:n johtokuntaan 1946–1972, Alkon hallintoneuvostoon 1950–1973, Yhtyneiden Ravintoloiden johtokuntaan 1950–1974, Sanomalehtien Ilmoitustoimiston hallitukseen vuodesta 1953, Suomen Tietotoimiston hallitukseen 1956–1971 ja Suomen Työväen Säästöpankin hallitukseen 1971–1976. Lisäksi hän oli Työväenlehdistö ry:n hallituksen jäsen 1946–1972 ja puheenjohtaja 1954–1971 sekä Työväen Opintorahaston säätiön hallituksen jäsen 1949–1976 ja puheenjohtaja 1960–1976, ja kuului Kultareuna ry:n johtokuntaan 1959–1971, Sanomalehtien Liiton, Graafisen Teollisuuden Työnantajaliiton ja Graafisen Keskusliiton hallituksiin 1960–1971, Kansan Sivistysrahaston valtuuskuntaan 1955–1972 ja Väinö Tannerin säätiön valtuuskuntaan vuodesta 1962.
Kivi oli myös mestaritason shakinpelaaja ja erikoistunut varsinkin tehtäväshakkiin. Hän sai kansallisen tehtävämestarin arvon vuonna 1947 ja laadinnan kansainvälisen FIDE-mestarin arvon vuonna 1990 vain pari viikkoa ennen kuolemaansa. Hän oli Työväen Shakkiliiton, Suomen Keskusshakkiliiton ja Suomen Tehtäväniekkain perustajajäsen.
Exotic (kappale)
Exotic on intialaisen näyttelijän Priyanka Chopran single. Single julkaistiin 9. heinäkuuta 2013 Kappaleella vierailee Pitbull.
C8H18
CH on seuraavien yhdisteiden molekyylikaava:
Full Moon (Kris Kristoffersonin ja Rita Coolidgen albumi)
Full Moon on Kris Kristoffersonin ja Rita Coolidgen duettoalbumi, joka julkaistiin vuonna 1973.
Einari Nieminen
Niilo Einari Nieminen (9. lokakuuta 1925 Vampula – 25. toukokuuta 1996 Huittinen) oli suomalainen agrologi ja poliitikko, joka toimi Keskustan kansanedustajana.
Einari Nieminen valmistui agrologiksi Pienviljelysneuvojaopistosta Hyvinkäältä vuonna 1952 ja työskenteli tämän jälkeen liki 30 vuotta Lännen Tehtaiden palveluksessa. Eduskuntaan Nieminen valittiin Turun läänin pohjoisesta vaalipiiristä vuoden 1972 vaaleissa ja hän toimi kansanedustajana viisi vaalikautta vuoden 1991 vaaleihin saakka, jolloin hän jätti eduskunnan. Koko kansanedustajakautensa ajan Nieminen kuului eduskunnan maa- ja metsätalousvaliokuntaan, jonka puheenjohtajana hän toimi vaalikaudet 1975–1979, 1983–1987 ja 1987–1991.
Nieminen oli presidentin valitsijamiehenä vuosien 1978 ja 1982 presidentinvaaleissa. Keskustan sisäisessä presidenttiehdokaskilvassa syksyllä 1981 Nieminen kuului Johannes Virolaisen kannattajiin. Vuosina 1965–1980 hän toimi Keskustan Huittisten paikallisosaston ja vuosina 1971–1979 Keskustan Satakunnan piirin puheenjohtajana.
Kotiseudullaan Nieminen toimi Huittisten kunnan-, kauppalan- ja kaupunginvaltuuston puheenjohtajana vuosina 1969–1992. Hän sai kunnallisneuvoksen arvonimen vuonna 1983. Niemisellä oli lukuisia luottamustehtäviä myös politiikan ulkopuolella. Hän kuului mm. 4H-järjestön Satakunnan piirin johtokuntaan, Huittisten Osuuspankin hallintoneuvostoon, Huittisten kirkkovaltuustoon, SLEY:n Huittisten osaston johtokuntaan ja Loimaan kristillisen kansanopiston johtokuntaan. Lisäksi hän toimi Agrologien Liiton puheenjohtajana. Nieminen osallistui jatkosotaan ja sotilasarvoltaan oli reservin ylikersantti.
Nieminen kuoli pitkäaikaisen sairauden murtamana 70 vuoden iässä.
Saar kesäolympialaisissa 1952
Saar osallistui Helsingin kesäolympialaisiin vuonna 1952 36 urheilijan joukkueella. Saar oli Ranskan hallussa kyseiseen aikaan ollut Saksan osa, joka osallistui olympialaisiin vain näissä kisoissa. Myöhemmin Saar yhdistyi Saksaan ja näin maata ei nähty uudellen olympialaisissa. Maan urheilijat osallistuivat yhdeksään eri lajiin. Maan lipunkantajana avajaisissa toimi pituushyppääjä Toni Breder. Joukkue ei saavuttanut kisoissa mitalia.
Embrun
Embrun on kunta Ranskan kaakkoisosassa Hautes-Alpesin departementissa Provence-Alpes-Côte d’Azurin alueella.
Kaupunki sijaitsee Écrinsin kansallispuiston alueella Lac de Serre-Ponçon -tekojärven ja Durancejoen rannalla. Embrunin ilmasto on alueen kuivin ja aurinkoisin, mistä se on saanut lempinimen ""Alppien Nizza"". Kaupungin nähtävyyksiä on katedraali "Notre Dame du Réal d'Embrun", jonka sanotaan olevan Ranskan Alppien tärkein uskonnollinen monumentti, sekä 1200-luvulta peräisin oleva puolustustorni "Tour brune" (ruskea torni).
Kuusamon vanha kirkko
Kuusamon vanha kirkko oli Kuusamon toinen kirkko. Kuusamojärven rannalle rakennettu kirkko vihittiin käyttöön 1804. Kirkko peruskorjattiin 1930-luvun alussa ja vihittiin uudelleen käyttöön elokuussa 1935. Saksalaiset polttivat lähes koko Kuusamon kirkonkylän vetäytyessään 1944, ja samalla paloi kirkkokin. Jotkut ovat siirtäneen vastuun poltosta venäläisille. Tilalle rakennettin uusi Pyhän ristin kirkko, joka vihittiin käyttöön 1951.
21.6.1673 Ruotsin kuningas Kaarle XI antoi määräyksen Kemin Lapin seurakunnan perustamisesta. Uusi seurakunta erotettiin laajasta Kemin seurakunnasta. Ensimmäinen kirkkorakennus rakennettiin Kuusamon Torangintaipaleelle vuonna 1689. Tämän pienen saarnahuoneen yhteyteen rakennettiin myös pappila vuonna 1693. Kirkkorakennuksen paikasta kuitenkin käytiin seurakuntalaisten ja kirkkoherran välillä kiista, jonka kirkkoherra voitti. Kiistan jälkeen uudelle paikalle päätettiin rakentaa kunnollinen kirkko, joka sitten valmistui vuonna 1695. Kirkon pappilaksi ostettiin viereinen talonpoikaistalo.
1600-luvun kirkko alkoi käydä 1800-luvulle tultaessa ahtaaksi ja paikalle päätettiin rakentaa uusi kirkko. Tämä uusi kirkko eli Kuusamon vanha kirkko valmistui ja vihittiin käyttöön vuonna 1804. Uusi kirkko oli edeltäjäänsä huomattavasti suurempi, ja kirkkoon mahtui kerralla jopa 1200 ihmistä. Toisessa maailmansodassa saksalaiset SS-joukot polttivat vetäytyessään Kuusamon vanhan kirkon vuonna 1944.
Terex
Terex on amerikkalainen konepajayritys, joka valmistaa nosto- ja materiaalinkäsittelyratkaisuja. Sen asiakkaiden toimialoja ovat muun muassa rakentaminen, infrastruktuuri, louhinta, kierrätys, energia, kaivostoiminta, merenkulku, kuljetus, jalostaminen ja apuohjelmat. Yhtiön tärkeimpiä liiketoiminta-alueita ovat ilmastointityöt, rakentaminen, nosturit, materiaalinkäsittely ja satamaratkaisut ja materiaalien prosessointi. Terexillä on yli 22 000 työntekijää ja tuotantolaitoksia ympäri maailmaa. Terex Financial Services -yrityksen kautta Terex tarjoaa rahoitustuotteita ja -palveluita avustamaan Terex-laitteiden hankinnassa.
Loppukesällä 2015 Terex ja Konecranes ilmoittivat neuvottelevansa fuusiosta. Suunnitelma kariutui, kun myös kiinalainen Zoomlion ilmaisi tammikuussa 2016 kiinnostuksensa Terexiä kohtaan. Toukokuussa 2016 Konecranes ja Terex peruivat yhdistymisensä ja ilmoittivat, että Konecranes ostaa viidenneksen Terexistä, jos Zoomlion ei osta Terexiä kokonaan. Hieman myöhemmin Zoomlionin ja Terexin neuvottelut kariutuivat ja Konecranesin ostotarjous satamalaite- ja nosturiyksikkö Terex MHPS:stä hyväksyttiin.
Elokuussa 2016 Yhdysvaltojen kilpailuviranomainen antoi Konecranesille luvan kauppaan. Euroopan komissio taas edellytti, että ennen kauppaa Konecranesin on myytävä omistamansa Stahl CraneSystems komission hyväksymälle ostajalle.
Kauppa toteutui alkuvuonna 2017, jolloin Terexin satama- ja teollisuusnostolaitteet siirtyivät Konecranesille. Konecranes maksoi Terexin liiketoiminnoista noin 1,1 miljardia dollaria, 23 miljoonaa euroa käteisellä ja loput Konecranesin B-sarjan osakkeilla (19,6 miljoonaa kappaletta). Osakkeiden myötä Terexistä tuli Konecranesin suurin osakkeenomistaja (25 prosentin osuus). Terexin äänivalta yrityksessä on rajoitettu, se sai oikeuden nimittää kaksi jäsentä Konecranesin hallitukseen. Kaupalla Konecranes haki uusia synergioita, jotka auttavat sitä "uuden sukupolven nostolaiteyhtiön” luomisessa.
Lasse Aapio
Lasse Aarne Aapio (s. 3. joulukuuta 1958 Helsinki) on suomalainen poliisivirkamies ja juristi, koulutukseltaan oikeustieteen kandidaatti. Hän on johtanut Helsingin poliisilaitosta vuodesta 2014.
Valtakunnansyyttäjä nosti toukokuussa 2018 Aapiota vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2012–2013.
Turkvision laulukilpailu 2017
Turkvision laulukilpailu 2017 () olisi ollut järjestyksessään neljäs Turkvision laulukilpailu ja se olisi järjestetty Astanassa, Kazakstanissa. 15 maata tai aluetta, joissa asuu paljon turkkilaisia tai puhutaan turkkilaista kieltä oli ilmoittanut osallistuvansa vuoden 2017 kilpailuun. Alankomaat, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Baškortostan, Krim ja Tatarstan olisivat palanneet kilpailuun kahden vuoden tauon jälkeen.
Helmikuussa 2017 ilmoitettiin, että vuoden 2017 kilpailu tultaisiin järjestämään Astanassa, Kazakstanissa Alun perin kilpailu oltaisiin järjestetty Astanan Barys Arenalla. 27. maaliskuuta 2017 ilmoitettiin kuitenkin, että kilpailun tapahtumapaikkana toimisi Saryarka velodromi.
Toisin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, vuonna 2017 olisi ollut yksi semifinaali.
15 maata ja aluetta oli ilmoittanut osallistuvansa vuoden 2017 kilpailuun.
Eero August Hillbom
Eero August Hillbom (16. syyskuuta 1904 Mikkeli – 6. joulukuuta 1991 Espoo) oli suomalainen neurologi, joka sai professorin arvonimen ja tuli tunnetuksi aivovamma-asiantuntijana.
Hillbomin vanhemmat olivat lääkäri August Hillbom ja Maria Charlotta Ingman ja puoliso vuodesta 1940 sairaanhoitaja Rosine Dorothea Helenius. Neurologian professori Matti Hillbom on heidän poikansa. Hillbom tuli ylioppilaaksi Mikkelin suomalaisesta yhteiskoulusta 1922 ja valmistui lääketieteen lisensiaatiksi 1932. Tohtoriksi hän väitteli 1960 ja hänet nimitettiin seuraavana vuonna Helsingin yliopiston neurologian dosentiksi. Ennen sotia Hillbom työskenteli useissa eri sairaaloissa, muun muassa Kellokoskella ja Lapinlahdella, mutta myös esimerkiksi Helsingin kaupungin, Helsingin diakonissalaitoksen, Suomi-yhtiön, Kivelän sairaalan ja Harjavallan piirimielisairaalan palveluksessa. Lääkintämajuriksi Hillbom ylennettiin 1942. Sotien jälkeen Hillbom toimi Sotainvalidien veljesliiton ylläpitämän aivovammaisten hoito- ja tutkimuslaitoksen, myöhemmän aivovammasairaalan, ylilääkärinä vuodesta 1949 aina vuoteen 1971 saakka. Hänen aivovammoja koskenut väitöskirjansa, jonka aineistona oli kaikkiaan 3 552 tapausta, herätti kansainvälistä huomiota. Suomessa Hillbom muistetaan varsinkin sotainvalidien parissa tekemästään työstä. Helsingin yliopiston dosentuurin lisäksi Hillbom hoiti virkaatekevänä yliopiston neuorologian professuuria. Professorin arvonimen hän sai vuonna 1964.
Laissac-Sévérac l'Église
Laissac-Sévérac l'Église on kunta Ranskan eteläosassa Aveyronin departementissa Occitanien alueella.
Kunta syntyi 1. tammikuuta 2016 voimaantulleella kuntaliitoksella, jolloin kaksi kuntaa Laissac ja Sévérac-l'Église yhdistyivät.
Laissacissa järjestetään joka tiistai karjamarkkinat. Sitä pidetään Ranskan toiseksi tärkeimpänä nautakarjan myyntipaikkana. Kesäisin markkinoille järjestetään opastettuja käyntejä.
Palmas d'Aveyron
Palmas d'Aveyron on kunta Ranskan eteläosassa Aveyronin departementissa Occitanien alueella.
Kunta syntyi 1. tammikuuta 2016 voimaantulleella kuntaliitoksella, jolloin kolme kuntaa Coussergues, Cruéjouls ja Palmas yhdistyivät.
Cruéjoulsin kylässä on kaksi linnaa. "Château de Cruéjouls" on peräisin 1400-luvulta. Se koostuu neljästä pyöreästä tornista, jotka ympäröivät hyvin pientä päärakennuksen. 
"Château du Caylaret" (tai "Cayla") rakennettiin 1400- ja 1500-luvuilla. Siinä on suorakulmainen puolustustorni vierellään pyöreä torni portaikolle. Linna kunnostettiin 1900-luvun alkupuolella.
Mäkilemmikki
Mäkilemmikki ("Myosotis ramosissima") on lemmikkien ("Myosotis") sukuun kuuluva yksivuotinen ja pienikokoinen kasvilaji. Mäkilemmikki muistuttaa paljolti hietalemmikkiä ("Myosotis stricta") sekä kirjolemmikkiä ("Myosotis discolor"), jotka ovat mäkilemmikin tavoin pieniä ja yksivuotisia lemmikkilajeja.
Mäkilemmikki voi kasvaa noin 20 cm korkeaksi, ja sen varsi on ontto sekä karvainen. Mäkilemmikin lehdet ovat soikeita sekä karvaisia ja yleensä melko pieniä. Mäkilemmikin kukat ovat pieniä, noin 2 mm leveitä sekä vaaleansinisiä ja ne sijaitsevat lyhyen varren päässä melko tiiviinä rykelmänä. Mäkilemmikki kukkii huhti–kesäkuussa. Mäkilemmikin hedelmät ovat pieniä, vaaleanruskeita ja kiiltäviä lohkohedelmiä.
Mäkilemmikki kasvaa erilaisilla avoimilla ja kuivilla paikoilla, joilla muukin kasvillisuus on matalaa. Suomessa mäkilemmikki on yleinen lounaissaaristossa ja sitä tavataan myös Ahvenanmaalla sekä lounais- ja etelärannikolla lähinnä Porvoosta Poriin asti.
Yhdistetty talviolympialaisissa 1936
Pohjoismaisen yhdistetyn kilpailu vuoden 1936 talviolympialaisissa käytiin 12.-13. helmikuuta. Kilpailua hallitsivat norjalaiset, jotka ottivat yhdistetyn kilpailussa kolmoisvoiton. Olympiakultaa voitti Oddbjørn Hagen. Vuoden 1936 yhdistetyn olympiakilpailu oli olympiahistorian neljäs, ja norjalaiset olivat voittaneet kaikki jaossa olleet mitalit.
Yhdistetty talviolympialaisissa 1948
Yhdistetyn kilpailut olivat olleet Norjan hallintaa ennen toista maailmansotaa käydyissä olympialaisissa. Norjalaiset olivat voittaneet aiemmin kaikki jaossa olleet mitalit. Norjalaiset kokivat järkytyksen ennen 1948 talvikisoja, kun Ruotsin Sven Israelsson voitti Holmenkollenin kilpailun vuonna 1947. Paras norjalainen Olaf Dufseth oli kolmas, norjalaisen edelle sijoittui vielä Sveitsin Niklaus Stump.
Vuoden 1948 talviolympialaisissa yhdistetyn hiihto-osuus käytiin samalla kuin kisojen 18 km maastohiihtokilpailu, johon osallistuneista 84 hiihtäjästä 39 osallistui myös yhdistetyn kilpailuun. Jo ensimmäinen päivä toi järkytyksen norjalaisille, tällä kertaa suomalaisten taholta. Tuntematon 21-vuotias suomalainen Heikki Hasu oli 18 km hiihto-osuudella lähes kolme minuuttia nopeampi maanmiestään Martti Huhtalaa. Hasun aika oli lähes viisi minuuttia parempi kuin parhaan norjalaisen Olav Oddenin. Hyvinä hyppääjinä pidetyt Israelsson ja Stump olivat lähellä Oddenin aikaa.
Hyppyosuudella hypättiin kolme hyppyä, joista vain kahden parhaan hypyn tulos huomioitiin. Hasu hyppäsi lopulta olympiakultaan selvällä marginaalilla. Mäkiosuuden paras hyppääjä oli Ruotsin Sven Israelsson, mutta se varmisti hänelle vain kolmannen sijan, sillä hän ei saanut kurottua Huhtalan hiihto-osuuden piste-etumatkaa kiinni. Sveitsin Stump paransi asemiaan hyppyosuudella ja hän sijoittui kokonaiskilpailun neljänneksi. Norjalaisten osalta mäkiosuus sujui vielä hiihto-osuutta heikommin; Odden putosi mäkiosuudella 11 sijalle. Paras norjalaishyppääjä oli Eilert Dahl, joka sijoittui kokonaiskilpailssa parhaana norjalaisena kuudennelle sijalle. Mäkiosuudella tekivät vaikutuksen myös yhdysvaltalaiset Gordon Wren ja Corey Engen, jotka sijoittuivat mäkiosuudella toiselle ja kolmannelle sijalle, mutta heikon hiihto-osuuden vuoksi he sijoittuivat kokonaiskilpailussa sijoille 26 ja 29.
Yhdistetty talviolympialaisissa 1952
Yhdistetyn kilpailussa vuoden 1952 talviolympialaisissa kilpailuohjelmaa muutettiin. Ensimmäistä kertaa mäkiosuus hypättiin ennen hiihto-osuutta. Olympiakultaa saavutti isäntämaa Norjan Simon Slåttvik.
Ad extirpanda
Ad extirpanda oli paavi Innocentius IV:n antama bulla, paavillinen käskykirje, joka antoi katolisen kirkon inkvisitiolle luvan hankkia harhaoppisina pidetyiltä tunnustus kiduttamalla. Innocentius antoi bullan 15. toukokuuta 1252. Se oli reaktio Lombardiassa tapahtuneeseen paavin asiamiehen murhaan, josta katolinen kirkko syytti etelä-Ranskan kataareja.
Innocentius IV ei aloittanut itse inkvisitiota, mutta antamansa Ad extirpanda mahdollisti sen satoja vuotta kestäneen kiduttamisen. Innocentius asetti joitakin rajoituksia, kuten kidutus piti lopettaa mikäli uhri oli vaarassa kuolla tai menettää jonkin raajoistaan. Lisäksi kidutusta ei saanut käyttää kuin kerran ja sitä ohjaavan inkvisiittorin tuli olla varma epäilystään. Innocentius halusi, ettei kerettiläisiä kohdeltaisi sen paremmin kuin varkaita tai murhaajia, mutta hän piti tunnustamisen hankkimista tärkeänä, sillä tällöin kidutus olisi hänen mukaansa lainmukaista. Hän kuitenkin lisäsi, että "pakon edessä jokainen laki saa väistyä".
Rajoituksista huolimatta katolisen kirkon inkvisitiolaitos kovensi vuosien varrella otteitaan. Vangittujen omaisuus takavarikoitiin katoliselle kirkolle. Kerettiläisiksi epäillyt, jotka eivät tunnustaneet harhaoppisuuttaan ja väittivät olevansa kristittyjä, vangittiin ja heitettiin tyrmään, jossa he saattoivat virua pitkiä aikoja samalla kun inkvisiittorit keräsivät todisteita heitä vastaan. Esimerkiksi Espanjan inkvisitiolaitos kidutti muun muassa kerettiläisinä pitämiään islamista kristinuskoon kääntyneitä moriskoja herkästi ja välillä myös ilman todisteita. Inkvisiittorit suosivat moriskojen kohdalla kidutusta, koska se näytti olevan ainoa paikka, jossa moriskot sanoivat sen mitä inkvisiittorit halusivat kuulla.
Inkvisition käyttämä strappadon kaltainen kidutuskeino aiheutti usein uhreilleen sijoiltaan menneitä käsivarsia ja murtumia ranteisiin. Toinen paljon käytetty keino oli vesikidutus, jossa penkkiin sidotun uhrin suuhun kaadettiin vettä aiheuttaen tälle tukehtumisen vaaran sekä laajasti turvonneen vatsan. Vaikka kiduttajat pyrkivät välttämään kuolemantuottamista kidutuksen aikana, kidutettavia silti ajoittain kuoli ja lisäksi moni saattoi tehdä itsemurhan joko ennen kidutusta sen pelossa tai jälkeenpäin sen traumatisoimana. Lisäksi monet inkvisition edessä kerettiläisyytensä tunnustaneet teloitettiin valtion toimesta. Teloittamisesta aiheutuneet kustannukset kirkko korvasi valtiolle maksamalla sille osan omaisuudesta, jonka se oli takavarikoinut teloitetulta.
Katolinen kirkko luopui virallisesti kiduttamisesta vasta vuonna 1816.
Full Moon
Full Moon tarkoittaa seuraavia asioita:
Liseeni
Liseeni on rakennustaiteessa pilasterin näköinen koristepaksunnos seinässä, mutta siinä ei ole jalustaa eikä kapiteelia. Liseenit voidaan tehdä esimerkiksi muuraamalla tai puuseinään laudasta.
Urban Gad
Peter Urban Bruun Gad (12. helmikuuta 1879 Korsør – 26. joulukuuta 1947 Kööpenhamina) oli tanskalainen elokuvaohjaaja ja käsikirjoittaja.
Peter Gad syntyi kontra-amiraali Nicolaus Gadin ja kirjailija Emma Gadin perheeseen. Hän opiskeli maalaustaidetta Pariisissa ja työskenteli sen jälkeen lavastajana Kööpenhaminan Dagmar-teatterissa ja Uudessa teatterissa. Vuonna 1910 Gad käsikirjoitti ja ohjasi tulevan vaimonsa Asta Nielsenin läpimurtoelokuvan "Kuilu" ("Afgrunden"). Työskenneltyään Fotoramalla ja Nordisk Filmillä Gad muutti vuonna 1912 Nielsenin kanssa Saksaan.
Gad ja Nielsen tekivät Berliinissä 31 elokuvaa, jotka nostivat Nielsenin maailmankuuluksi filmitähdeksi. Heidän erottuaan Gad ohjasi Saksassa vielä noin 25 elokuvaa vuosina 1916–1921. Sen jälkeen Gad työskenteli Tanskassa, jossa hänen viimeinen elokuvansa oli "Lykkehjulet" vuonna 1926. Sittemmin hän toimi Kööpenhaminassa elokuvateatterin johtajana. Gad on kirjoittanut elokuvateoreettisen teoksen "Dens Midler og Maal" (1919) ja postuumisti julkaistun kirjan "Klunketiden paa en anden Maade" (1949). Hänen toinen vaimonsa oli saksalainen näyttelijä Esther Burgert Westenhagen.
Harmonia (EP)
Harmonia on alternative metal -yhtye Nicolen EP-levy. Se julkaistiin tammikuussa 2001 levymerkillä Biotech Records.
Avoncliffin rautatieasema
Avoncliffin rautatieasema on rautatieasema Avoncliffin kylässä Wiltshiressä. Se sijaitsee Wessexin pääradan
ja Heart of Wessex Linen varrella.
Asema avattiin nimellä Avoncliff Halt 9. heinäkuuta 1906. Nykyisen nimensä se sai 5. toukokuuta 1969. Asemaa käytti 19 948 matkustajaa kaudella 2015–2016.
Rapap
Rapap Oy oli suomalainen sijoitusyhtiö, joka sijoitti ay-väen rahoja.
Rapap perustettiin 1988. Rapapin tarkoitus oli pelastaa ay-väen tappiollisiksi muuttuneet sijoitukset. Rapapin osakkaiksi tuli 21 ay-johtajaa ja -toimihenkilöä. He olivat ottaneet sijoituslainaa ja sijoittaneet rahat Sijoitusrahasto-SP:n osuuksiin 1987. Rahaston arvo oli kuitenkin heti laskenut. Ay-sijoittajat syyttivät tappioistaan sijoitukset järjestänyttä SKOP:ia. Ratkaisuksi SKOP ehdotti Rapapin perustamista. Ay-väen tappiolliset sijoitusrahasto-osuudet siirrettiin Rapapiin. Tätä varten osakkaat takasivat 17,8 miljoonan markan edestä lainoja SKOP:lle. Rapapin hallituksen puheenjohtajaksi tuli STTK:n talouspäällikkö "Anssi Kuusela".
Rapapin toiminta oli kuitenkin alusta alkaen raskaasti tappiollista. Jo ensimmäisenä tilikautena oma pääoma painui miljoonan markkaa tappiolle. Tilintarkastajan mukaan yhtiö hukkasi tahallaan omaisuuttaan, kun se lunasti itselleen ylihintaisia rahasto-osuuksia. Se olikin yhtiön ainoa tarkoitus: peittää aiemmat tappiot. Tilintarkastaja vaati Rapapin asettamista selvitystilaan. Hallitus kieltäytyi ja tilintarkastaja erosi.
Rapapin osakekaupat epäonnistuivat ja tappiot kasvoivat. Osakkaat vaativat pelastusta. He saivat tuekseen STTK:n puheenjohtajan Jorma Reinin, jonka omat tappiolliset sijoitukset SKOP oli pelastanut jo aiemmin yhdessä kolmen muun ay-johtajan kanssa. Reini uhkasi SKOP:n pääjohtajaa Christopher Wegeliusta, että ay-liikkeen rahat kiertävät SKOP:n kaukaa, jos muitakin ay-sijoittajia ei pelasteta.
Painostuksen alla SKOP myöntyi järjestelyyn, jossa se myönsi Rapapille 50 miljoonan markan lainan. Rahoilla ostettiin ay-johtajien arvopapereita ylihintaan. Tappiolliset arvopaperit siirrettiin vaihtokaupalla TVK-Investille. Vastineeksi Rapap sai "Ratamestarinkatu 9":n osakkeita. Ay-väen arvopaperien yhteenlaskettu tappio oli 6 miljoonaa markkaa. Järjestelyn yhteydessä ay-sijoittajat vapautettiin takausvastuistaan.
Rapapin kirjanpidossa keploteltiin. Rapap näytti vuodelta 1989 miljoona markkaa voittoa, vaikka se todellisuudessa oli tehnyt viiden miljoonan markan tappion. Yhtiö olisi pitänyt heti laittaa selvitystilaan, mutta niin ei tehty. Se yritti myydä kiinteistön takaisin TVK-Investille, mutta kauppa ei toteutunut. Lopulta SKOP:in oli pakko ajaa Rapap konkurssiin 1991. Yhtiöstä aiheutui noin 20 miljoonan markan luottotappio. Henkilökohtaisten takausten puuttuessa tappio jäi SKOP:n kontolle. SKOP:n romahdettua tappio kuitattiin pankkituesta, mikä tarkoitti, että ay-johtajien sijoituksista syntyneet 20 miljoonan markan tappiot jäivät lopulta veronmaksajien kontolle.
SKOP teki jälkikäteen syytepyynnön Rapapin luotutuksesta ja takausten rauettamisesta. Syyttäjä päätti 1994, ettei syytteitä nosteta. Syyttäjän mukaan kyse oli hyvä veli -toiminnasta, joka oli moraalisesti ja eettisesti arveluttavaa muttei lainvastaista.
Dimetyylisukkinaatti
Dimetyylisukkinaatti (CHO) on alifaattisiin estereihin kuuluva orgaaninen yhdiste. Rakenteeltaan se on metanolin ja meripihkahapon esteri. Yhdistettä voidaan käyttää muun muassa liuottimena ja aromiaineena.
Dimetyylisukkinaatti on huoneenlämpötilassa väritöntä nestettä ja sillä on hedelmäinen makea tuoksu. Aine liukenee kohtalaisesti veteen ja hyvin orgaanisiin liuottimiin, esimerkiksi asetoniin.
Dimetyylisukkinaattia voidaan valmistaa esteröimällä metanolia meripihkahapon kanssa happaman katalyytin läsnä ollessa, meripihkahappoanhydridin ja metanolin välisellä reaktiolla tai pelkistämällä dimetyylifumaraattia vedyttämällä. Sitä voidaan myös eristää niin sanottujen kaksiemäksisten happojen estereiden seoksesta, joka sisältää dimetyylisukkinaatin lisäksi dimetyyliglutaraattia ja dimetyyliadipaattia. Dimetyylisukkinaattia voidaan käyttää aromiaineena muun muassa makeisissa, polymeerien esimerkiksi polyalkeenien stabilointiaineena ja liuottimena. Dimetyylisukkinaatin, dimetyyliglutaraatin ja dimetyyliadipaatin seosta käytetään liuottimena muun muassa maalinpoistoaineissa, teollisissa liuottimissa, autoteollisuudessa ja kynsilakanpoistoaineissa.
Billie Lourd
Billie Catherine Lourd (s. 17. heinäkuuta 1992 Los Angeles, Kalifornia) on yhdysvaltalainen näyttelijä. Hänet tunnetaan parhaiten Chanel 3:n roolista kauhukomediasarjassa "Scream Queens" sekä luutnantti Connixin roolista "Tähtien sota" -elokuvissa.
Lourd syntyi 17. heinäkuuta 1992 Los Angelesissa, Kaliforniassa näyttelijä Carrie Fisherin ja agentti Bryan Lourdin ainoana lapsena. Lourd on näyttelijä Debbie Reynoldsin ja laulaja Eddie Fisherin tyttärentytär. Hänen kummitätinsä on näyttelijä Meryl Streep.
Lourd opiskeli psykologiaa New Yorkin yliopistossa ja valmistui vuonna 2014.
Lourd esiintyi luutnantti Connixin roolissa vuoden 2015 elokuvassa "" ja sen jatko-osissa "" (2017) ja "" (2019).
Helmikuussa 2015 Lourd sai roolin Fox-kanavan sarjasta "Scream Queens" ja näyttelee myös sarjan toisella tuotantokaudella. Vuonna 2015 Lourd esiintyi rikoselokuvassa "Kuoleman klubi" yhdessä Scream Queens -näyttelijäkollegansa Emma Robertsin kanssa.
Vuonna 2017 Lourd sai roolin "American Horror Story" -sarjan seitsemännellä kaudella. Hän näyttelee Winter Andersonia. Hän on mukana myös sarjan kahdeksannella kaudella. Vuonna 2018 Lourd sai roolin Olivia Wilden elokuvasta "Booksmart".
Pienet Miehet
Pienet Miehet on helsinkiläinen vuonna 1983 perustettu rockyhtye. Yhtyeen kappale ”5 laiskaa auringossa” vuodelta 1988 nousi hitiksi ja se löytyy yhtyeen seuraavana vuonna julkaistulta nimikkoalbumilta.
Natacha Rambova
Natacha Rambova (oik. Winifred Kimball Shaughnessy; 19. tammikuuta 1897 Salt Lake City, Utah, Yhdysvallat – 5. kesäkuuta 1966 Pasadena, Kalifornia) oli yhdysvaltalainen pukusuunnittelija, taiteellinen johtaja, lavastaja, näyttelijä ja käsikirjoittaja. Hänet tunnetaan parhaiten avioliitostaan Rudolph Valentinon kanssa.
Blanka-kirjastot
Blanka-kirjastot on Turunmaan kirjastojen yhteinen kirjastokimppa. Kirjastokimppa nimettiin Blankaksi vuonna 1995. Kirjastokimpan nimi viittaa kuningatar Blanka Namurilaiseen.
Blanka-kirjastoihin kuuluvat
Vaski-kirjastot ja Blanka-kirjastot neuvottelevat liittymisestä yhteen.
Spooky Lady’s Sideshow
Spooky Lady’s Sideshow on Kris Kristoffersonin albumi, joka julkaistiin vuonna 1974.
Kaikki kappaleet Kris Kristoffersonin, ellei toisin mainita.
Helsingin pitäjän kotiseutumuseo
Helsingin pitäjän kotiseutumuseo () on Vantaan kaupungin Helsingin pitäjän kirkonkylän kaupunginosassa, Pyhän Laurin kirkon edustalla seisovassa viljamakasiinissa toimiva pieni paikallismuseo. Se esittelee paikkakunnalla käytettyä esineistöä ajalta ennen teollisuustuotannon aikaa. Aineistoa on kerätty pääasiassa seudun maataloista. Makasiinirakennuksen alakerrassa on nähtävissä 1800-luvun talonpojan tuvan ja kamarin esineistöä; sinne on esillepantu myös koulunurkkaus.
Helsingin pitäjän kotiseutumuseo avattiin syyskuussa 1963. Museota pitää yllä paikallinen nuorisoseura (Helsinge-Tusby ungdomsförbund r.f.) paljolti vapaaehtoistyön avulla. Museo on avoinna kesä-elokuussa keskiviikkoisin klo 16.30–19.30 ja sunnuntaisin klo 11–15 sekä sopimuksen mukaan muulloinkin. Museokäynnin maksu on vapaaehtoinen. Museo on osallistunut esimerkiksi Pyhän Laurin kirkon kanssa joulutapahtumien järjestämiseen.
Marokko kesäolympialaisissa 2000
Marokko osallistui Sydneyn kesäolympialaisiin vuonna 2000 55 urheilijan joukkueella. Maan urheilijat osallistuivat yhdeksään eri lajiin. Maan lipunkantajana avajaisissa toimi judoka Adil Bal Gaid. Marokko saavutti kisoissa viisi mitalia, joista yksi oli hopeisia ja loput neljä pronssisia.
Dynazty
Dynazty on ruotsalainen rockyhtye, joka perustettiin Tukholmassa vuonna 2007.
Yhtyeen perustivat Love Magnusson ja John Berg. Mukaan liittyivät myöhemmin myös Georg Härnsten Egg ja Joel Fox Apelgren. Keikkailtuaan eri laulajien kera yhtye löysi nokkamiehekseen Nils Molinin Myspacesta keväällä 2008. Sittemmin yhtye on julkaissut kolme pitkäsoittoa ja kiertänyt Ruotsissa ja maailmalla.
Yhtye on ottanut osaa Melodifestivaleniin vuosina 2011 & 2012.
2009 "Far Away"
2009 "Lights Out In Candyland"
2009 "Bring the Thunder"
2011 "This is My Life"
2011 "Get It On"
2011 "Mr. Money"
2012 "Sultans of Sin"
2012 "Land of Broken Dreams"
2012 "Raise Your Hands"
2014 "Renatus"
2016 "The Human Paradox"
Muslimikodin yhdyskunta
Muslimikodin yhdyskunta on islamilainen 4. joulukuuta 2008 rekisteröity uskonnollinen yhdyskunta Helsingissä. Yhdyskunnalla on rukoushuone Helsingin Pitäjänmäellä. Vuonna 2016 yhdyskunnassa oli 242 jäsentä. Jäsenistöön kuuluu ainakin marokkolaistaustaisia muslimeja.
Muslimikodin islamilainen uskonoppinut ja hengellinen johtaja on imaami Ahmad Fadil. Fadil on kotoisin Marokosta ja hän tunnustautuu tiukan linjan salafistiksi.
Vuonna 2010 Muslimikodin yhdyskunta esitti oikeusministeriölle lainmuutosta, joka olisi mahdollistanut Koraaniin perustuvaan sharia-tuomioistuimen perustamista Suomeen ja joka olisi nopeuttanut muslimien avioeroa. Oikeusministeriö torppasi ehdotuksen vuorokaudessa ilmoittamalla, että avioeroihin sovelletaan Suomen lakia riippumatta siitä, mihin uskontokuntaan puolisot kuuluvat.
Mosambik kesäolympialaisissa 2000
Mosambik osallistui Sydneyn kesäolympialaisiin vuonna 2000 neljän urheilijan joukkueella. Maan urheilijat osallistuivat yleisurheiluun ja uintiin. Maan lipunkantajana avajaisissa toimi juoksija Jorge Duvane. Mosambik saavutti kisoissa yhden kultamitalin.
Alanen (Rantasalmi)
Alanen , tai joskus myös monikossa Alaset , on Etelä-Savossa Rantasalmella sijaitseva järvi.
Järven pinta-ala on 1 000 hehtaaria eli 10 km². Se on 7,5 kilometriä pitkä ja 2,8 kilometriä leveä. Järven eteläosassa sijaitseva Korholansaaren niemi jakaa järven kahteen järvenosaan, joista pienempää ja kaakossa sijaitsevaa osaa kutsutaan Pieni-Alaseksi. Kahden jävenosan vuoksi järven nimenä on käytössä myös sen monikkomuoto.
Järvessä on laskettu olevan 8 saarta. Niiden yhteispinta-ala on yksi hehtaari, mikä on noin 0,1 % järven kokonaispinta-alasta. Saarista 7 on yli aarin suuruisia ja yksi on alle aarin kokoinen. Monet niemet ovat saaren nimisiä, mutta aitoja saaria ovat järvenselällä sijaitsevat Aittosaari ja Nirkko.
Järven tilavuus on 36 miljoonaa m³ eli 0,036 km³. Järven keskisyvyys on 3,7 metriä ja suurin syvyys on 13,9 metriä.
Järven rantaviivan pituus on 31 kilometriä, josta saarten rantaviivan yhteispituus on kilometrin verran. Järven rannat ovat alavaa metsämaata, jota rikkoo muutamat peltomaat ja Pieni-Alasessa soistuneet metsämaat. Korholansaaren pohjoispuolella kohoaa Lammasmäki, joka nousee 65 metriä järven vedenpintaa korkeammalle, ja sen koillispuolella Kukkomäki, joka on yhtä korkea. Järven eteläpuolella Eteläkylässä maastossa on luode-kaakko-suuntainen 40 metriä korkea harjanne. Mäet ovat jääkaudella syntyneitä drumliineja. Järven asutus on haja-asutusta, jonka välissä on harvakseltaan vapaa-ajan asuntoja. Niille johtaa tiet yhdysteiltä, jotka haarautuvat järven eteläpään ohittavalta valtatieltä 14. Järven etelärantoja seuraa Kokonpäästä haarautuva yhdystie 4653 ja itärantoja seututie 467. Osa rantaan johtavista teistä lähtee Osikonmäen suunnalta yhdystieltä 15343. Järven koillispuolelta järven ohittaa kaakkois-luoteis-suuntainen Huutokoski–Parikkala-rautatie, jossa on Rantasalmen rautatieasema laskujoen partaalla.
Järven vedenpintaa on säännöstelty padolla ainakin vuosina 1947–1968 . Monet niemet ovat nimeltään saaria. Järvellä on Hiekkaniemestä keskelle järveä työntyvä leveä niemenpää, jossa on pienempien niemien niminä Pienisaari, Räisälänsaari ja Isosaari. Myös kaakkoispäässä sijaitseva Korholansaari on niemi. Tämä nimistö viittaisi järvenlaskuun, josta ei kuitenkaan löydy tietoa.
Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Haukiveden alueella (04.21), jonka Puikonjoen valuma-alueeseen (04.212) järvi kuuluu. Järven vedenpinnan korkeus on 97,7 metriä mpy.
Lounaassa sijaitseva Kolkonjärven valuma-alueen (04.24) vedet virtaavat luoteeseen haukiveteen, joten Alanteen valuma-alue on vesistöalueen latvavesiä. Valuma-alue saa pääosan vedestään oman valuma-alueensa ojista ja joista. Puikonjoen valuma-alueella on 19 yli hehtaarin kokoista järveä tai lampea, joista vain yksi Putkijärvi (282 ha) laskee suoraan Alaseen. Muut valuma-alueen vedet laskevat Haukiveteen Putkilahden (364 ha) kautta. Myös Alanen tekee näin. Isosaaren pohjoispuolelta lähtee Kohisevanjoki, joka laskee Kohisevanlammen (1,6 ha) kautta ja yhtyy Ruuvisenjokeen Savikossa. Ruuvisenjoki yhtyy vielä Lautakankaanjoen nimisenä Olkkolanjokeen, joka sitten laskee Putkilahteen.
Vantaan maatalousmuseo
Vantaan maatalousmuseo on Vantaan Vantaanlaaksossa toimiva paikallismuseo, johon on kerätty esineitä ja tietoa vanhasta Helsingin maalaiskunnasta. Museon omistaa vuonna 1882 perustettu yhdistys "Helsinge Lantmannagille r.f. Vanda". Museo on kaksikielinen.
Museo on avoinna kesäkaudella (2.5.–30.9.) sunnuntaisin kello 10–16 ja sopimuksen mukaan muulloinkin. Museokäynti maksaa kaksi (lapset) tai neljä euroa. Museossa on kaksi rakennusta nimeltään Emil (otettu käyttöön vuonna 2006) ja Maiju, ja näissä on noin 50 ja 100 hengelle sopivat kokoustilat. Tiloja vuokrataan kokous- ja juhlakäyttöön. Museon tiloissa on järjestetty myös pienimuotoisia konsertteja ja yleisötapahtumia.
General Electric (brittiläinen yritys)
General Electric Company (GEC) oli brittiläinen yritys, joka liittyi elektroniikan ja kommunikaatiovälineiden valmistukseen. Vuonna 1886 General Electric Apparatus -yhtiön nimi muutettiin ja yhtiö perustettiin.
Yhtiö sulautui English Electric -yhtiön kanssa vuonna 1968.
Yrityksen puolusvälineteollisuuteen liittyvä haara Marconi Electronic Systems liittyi BAE Systemsiin vuonna 1999. Loput yrityksestä jatkoi toimintaa nimellä Marconi plc.
Yritys valmisti myös tietokoneita, kuten GEC 4000 -sarja.
Sainte-Colombe (Rhône)
Sainte-Colombe on kunta Ranskassa Rhônen departementissa Auvergne-Rhône-Alpesin alueella. Se sijaitsee noin 35 kilometriä [Lyonista etelään Rhônejoen varrella.
Kaupungista löydettiin rakennustyömaalta kokonainen roomalaisen kaupunginosan rauniot vuonna 2017. Rauniot kuuluvat Vienna Allobrogumin kaupunkiin, joka oli yksi tärkeimmistä roomalaisten hallitsemista kaupungeista Galliassa. Nykyisin Vienna Allobrogum tunnetaan nimellä Vienne, ja se sijaitsee Rhônejoen vastarannalla. Löytynyt arkeologinen alue on 7 000 neliömetrin laajuinen, ja sieltä on löydetty suhteellisen hyvin säilyneitä jäänteitä sekä julkisista rakennuksista että ylellisistä yksityiskodeista. Alue on merkittävin Rooman ajan kaivaus Ranskassa liki 50 vuoteen.
RCA Spectra 70
RCA Spectra 70 on Radio Corporation of American (RCA) valmistama tietokone. Tietokone oli yksi ensimmäisistä käytti mikropiiriteknologiaa käyttävistä. Tietokoneen malli 70/25 julkaistiin noin vuonna 1965.
RCA mainosti tietokoneen laitteiston yhteensopivuutta IBM S/360:n kanssa.
English Electric valmisti tietokoneesta kloonia nimellä English Electric System 4. Siemens myi tietokoneen kloonia nimellä Siemens 4004.
Mutoid Man
Mutoid Man on yhdysvaltalainen metallimusiikin superyhtye, joka perustettiin kesällä 2012 New Yorkin Brooklynissä. Sen perustivat Convergen rumpali Ben Koller ja Cave In -yhtyeen laulaja-kitaristi Stephen Brodsky yhdessä basisti Nick Cageaon kanssa.
Yhtyeen toinen studioalbumi "War Moans" julkaistiin 2. kesäkuuta 2017.
Ivan Sidoti
Ivan Sidoti (s. 8. toukokuuta 1979 Messina) on italialainen karateka. Hän voitti Kyokushinissa EM-pronssia 2001.
Sidoti oli mukana myos 2009 EM-kilpailuissa Kiovassa, jossa hän putosi jatkosta raskaansarjan neljännesvälierissä hävittyään Alejandro Navarrolle tuomariäänin.
Hän oli mukana järjestämässä 2012 ensimmäisiä Shinseikai täyskontakti karate turnausta Italiassa, jossa kilpailivat kyokushinin ja sen vaikutteiset karatetyylit, kuten Seido Juku.
2012 Sidoti oli mukana potkunurkkeilyturnauksessa Ranskassa, jossa hän putosi jatkosta välierissä ranskalaiselle Pacôme Assille.
NEAC 2203
NEAC 2203 (lyhenne sanoista "Nippon Electric Automatic Computer") oli NEC:in valmistama varhainen transistoripohjainen suurtietokone. Ensimmäinen tietokone toimitettiin toukokuussa 1959.
Tietokone oli yksi ensimmäisistä, jotka tukivat useampaa kieltä länsimaisilla aakkosilla ja japaninkielillä merkeillä.
Tietokone käytti ferriittirengasmuistia ja rumpumuistia.
Tietokone kehitettiin NEAC-2201 -mallin pohjalta, joka käytti vielä elektroniputkia kellotoimintaan ja virtalähteeseen.
Tietokoneelle kehitettiin NARC ("NEAC ARithmetic Compiler") ohjelmointikielen kääntäjä, joka oli ensimmäinen Japanissa kehitetty kaupallinen kääntäjä. Kääntäjä käänsi NARC-kielellä kehityt ohjelmat NEAC 2203 -tietokoneen konekielelle. Kääntäjän kehitti NEC:n Ryoji Furuyama vuonna 1961.
Keskilämpötila
Keskilämpötilalla tarkoitetaan sitä, kun jonkin ajanjakson välillä mitatuista lämpötiloista lasketaan keskiarvo. Keskilämpötilaa käytetään usein esimerkiksi säätiedotusten yhteydessä (esimerkiksi vuorokauden keskilämpötila, kuukauden keskilämpötila).
Keskilämpötilojen avulla seurataan myös vuodenaikojen virallista vaihtumista. Esimerkiksi kevät alkaa, kun vuorokauden keskilämpötila nousee virallisesti nollan yläpuolelle.
Gunnar Grönqvist
Gunnar Aleksander Grönqvist (9. helmikuuta 1895 – 12. tammikuuta 1975) oli lappeenrantalainen yrittäjä ja valokuvaaja. Hän oli ahkera valokuvataiteen tukija, ja hän perusti Lappeenrannassa ja Etelä-Karjalassa toimivan Saimaan Kameraseura ry:n vuonna 1946. Sitä ennen hän oli ollut 1930-luvulla ainakin Amatörfotografklubben i Helsingfors rf:n (eli AFK:n) ja Tampereen Kameraseura ry:n jäsen.
Saimaan kameraseuran perustamisesta lähtien Grönqvist toimi sen hallituksessa eli johtokunnassa, kuten sitä siihen aikaan kutsuttiin, pieniä katkoja lukuun ottamatta tammikuuhun 1958 saakka ja aktiivisena rivijäsenenä vielä sen jälkeenkin. Seuran mainostus- ja ilmoitustoiminnan tehostamiseksi hän lahjoitti liikkeensä ulkoseinälle kiinnitetyn ilmoituskaapin. Vuonna 1958 Grönqvist valittiin Saimaan kameraseuran ensimmäiseksi kunniajäseneksi. Saimaan Kameraseuran "Vuoden näyttelykuvaajan" kiertopalkinto on nimetty Gunnarin lautaseksi 1950-luvun esimerkin mukaan. Toimintakertomus vuodelta 1958 nimittäin kertoo:
”Samoin seura sai kiertopalkinnoksi A-sarjaan komean ’Gunnarin lautasen’ sekä B-sarjaan kiertopalkinnoksi samanlaisen lautasen, molemmat samalta tuntemattomalta lahjoittajalta.”
Gunnar Grönqvist oli naimisissa Martta Lempi o.s. Koskisen (1905–1970) kanssa. Heidän poikansa oli Heikki Grönqvist. Grönqvistien perheyritys Valotus Oy toimi valokuvausalalla Lappeenrannassa osoitteessa Koulukatu 19.
Yhdistetty talviolympialaisissa 1956
Yhdistetyn kilpailu Cortina d’Ampezzon vuoden 1956 talviolympialaisissa käytiin 29.-31. tammikuuta. Edellisistä kilpailuista poiketen hiihto-osuus oli nyt 15 km aiemman 18 km sijasta. Hiihtokilpailu oli myös ensimmäistä kertaa erillinen tapahtuma maastohiihtokilpailun kanssa. Olympiakultaa voitti Norjan Sverre Stenersen.
Yhdistetty talviolympialaisissa 1960
Yhdistetyn kilpailuun Squaw Valleyn vuoden 1960 talviolympialaisissa osallistui 33 kilpailijaa 13 maasta. Mäkiosuus hypättiin Papoose Peak Jumps hyppyrimäessä ja kaikki kilpailijat hyppäsivät kolme hyppyä, joista kahden parhaan tulos huomioitiin. 15 kilometrin hiihto-osuus hiihdettiin McKinney Creekin hiihtostadionilla. Olympiakultaa saavutti Saksojen yhteisjoukkueen Georg Thoma.
Vienne (Isère)
Vienne on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 35 kilometriä Lyonista etelään Rhônejoen varrella.
Kaupunki tunnettiin Rooman vallan aikaan nimellä Vienna Allobrogum, ja se oli yksi tärkeimmistä roomalaisten hallitsemista kaupungeista Galliassa. Viennessä on yhä jäljellä roomalaisen ajan muistomerkkejä kuten Augustuksen ja Livian temppeli.
Heikki Grönqvist
Heikki Gunnar Grönqvist (10. kesäkuuta 1943 – 6. marraskuuta 1984) oli lappeenrantalainen yrittäjä ja valokuvaaja. Hän oli ahkera valokuvataiteen tukija, ja oli muun muassa Lappeenrannassa ja Etelä-Karjalassa toimivan Saimaan Kameraseura ry:n pitkäaikainen taloudenhoitaja 1966-1984 eli kuolemaansa saakka.
Heikki Grönqvist oli Gunnar ja Martta Grönqvistin poika. Grönqvistien perheyritys Valotus Oy toimi valokuvausalalla Lappeenrannassa osoitteessa Koulukatu 19. Heikki Grönqvist kuoli liikkeen toimitiloihin. Grönqvist oli aiemmin ollut naimisissa Maire Grönqvistin (o.s. Rastas) kanssa, mutta koska hänellä ei ollut perillisiä, siirtyi Grönqvistien valokuva-arkisto hänen kuolemansa jälkeen Etelä-Karjalan museon kokoelmiin.
Yhdistetty talviolympialaisissa 1964
Yhdistetyn kilpailuun vuoden 1964 talviolympialaisissa osallistui 32 kilpailijaa 11 maasta. Olympiakultaa saavutti Norjan Tormod Knutsen.
Pontus Petterström
Pontus Petterström (s. 21. huhtikuuta 1982 Nybro, Ruotsi) on ruotsalainen jääkiekkoilija. Petterström on laitahyökkääjäpelaaja, joka ampuu vasemmalta. Hän pelaa Ruotsin korkeimmalla sarjatasolla SHL:ssa. Hän on joukkueensa Skellefteå AIK:n kapteeni. Petterströmin pelipaidan numero on #18. Hänen kasvatusseuransa on Nybro IF.
Aikaisemmin Pontus Petterström on pelannut Tingsryd AIF:issa Allsvenskan-sarjaa ja Linköping HC:ssa SHL-sarjaa.
Université du Québec à Montréal
Université du Québec à Montréal (UQAM, suom. "Quebecin yliopisto Montrealissa") on ranskankielinen Montrealissa, Kanadan Quebecin provinssissa toimiva yliopisto. Se on osa Quebecin yliopistoverkostoa (Université du Québec).
Jean Bitar
Jean Bitar (1948 Beirut, Libanon) on suomalainen, libanonilaistaustainen dokumenttielokuvan tekijä Vantaan Itä-Hakkilasta. Hän on käsikirjoittanut, ohjannut, kuvannut, äänittänyt, leikannut ja/tai tuottanut yli 30 dokumenttielokuvaa. Useita hänen dokumenteistaan on esitetty Yleisradion tv-lähetyksinä.
Bitarille myönnettiin Vantaan kulttuuripalkinto vuonna 2006.
Monet hänen elokuvistaan käsittelevät Vantaata ja etenkin kaupungin itäisiä kaupunginosia ilmiöineen.
Montrealin tiedekeskus
Montrealin tiedekeskus () on Kanadan Montrealissa, vanhalla satama-alueella toimiva tiedekeskus. Tiedekeskuksen yhteydessä toimii Imax-tekniikkaa hyödyntävä elokuvateatteri, jossa näytettävät tiede-elokuvat ovat näytöksestä riippuen yleensä joko ranskan- tai englanninkielisiä. Tiedekeskus on avoinna päivittäin kello 10-17, joidenkin näyttelyiden tai elokuvaesitysten vuoksi voi olla pidempiä aukiolopäiviä (esimerkiksi CSI-näyttelyn ajan to-la avoinna 21 saakka).
Rusotuomipihlaja
Rusotuomipihlaja ("Amelanchier lamarckii") on tuomipihlajien sukuun kuuluva pensas. Laji on luultavasti lähtöisin Kanadasta. Sitä viljellään usein koristekasvina puutarhoissa.
Rusotuomipihlaja kasvaa kahdesta kolmeen metriä korkeaksi. Lehdet ovat 4,5–8,5 senttimetriä pitkät, sahalaitaiset, täysikokoisina pitkulaiset ja tasaleveät. Puhjetessaan lehdet ovat punertavat, alta valkokarvaiset. Voimakas syysväritys on punainen. Kukintona on nuokkuva harsukukkainen terttu, jossa on tavallisesti 8–10 kukkaa. Kukassa on viisi valkoista terälehteä, ne ovat pitkänmallisia, useita kertoja leveyttään pidempiä. Marja on kypsänä violetinmusta. Se risteytyy ruotsintuomipihlajan kanssa.
Ruotsintuomipihlaja
Ruotsintuomipihlaja ("Amelanchier confusa") on tuomipihlajien sukuun kuuluva pensas. Lajin alkuperä on useimpin muiden tuomipihlajien tapaan Pohjois-Amerikassa. Se esiintyy melko yleisesti villiintyneenä karkulaisena Ruotsin etelä- ja keskiosassa, ei kuitenkaan Suomessa. Sitä viljellään marja- ja koristekasvina.
Ruotsintuomipihlaja kasvaa yhdestä neljään metriä korkeaksi. Lehdet ovat kaljut, lehtilapa on ehyt, pitkulainen, lyhytsuippuinen ja sahalaitainen. Kukintona on nuokkuva terttu. Kukassa on viisi valkoista terälehteä, ne ovat pitkänmallisia, 12–18 millimetriä, 3 kertaa leveytyensä pituisia. Marja on kypsänä violetinmusta, syötävä. Marjatertussa alimmat hedelmäperät ovat pidemmät kuin ylemmät. Marjan kärki on tiheäkarvainen, sen kärkiosassa olevat verholehtien jäänteet ovat taakäänteiset. Se risteytyy rusotuomipihlajan kanssa.
Kamputsean kansantasavalta
Kamputsean kansantasavalta () oli vuosina 1979–1989 toiminut valtio Aasiassa nykyisen Kambodžan alueella. Se perustettiin, kun Vietnamin joukot olivat 1978–1979 miehittäneet punaisten khmerien hallitseman Demokraattisen Kamputsean. Vietnamilaisjoukkojen mukana Kambodžaan palasivat maanpaossa olleet Hun Sen ja Heng Samrin, jotka olivat mukana myös Vietnamin tukemassa uudessa hallituksessa. Heng Samrin toimi presidenttinä ja Hun Sen ulkoministerinä. Valtion nimi muutettiin 1989 Kambodžan tasavallaksi, ja siitä tuli uudestaan kuningaskunta 1993. Valtion pääliittolaisia olivat Vietnam ja Neuvostoliitto.
Vantaan ja Helsingin pitäjän keskiaika
Vantaan ja Helsingin pitäjän keskiaika on Vantaan kaupungin vuonna 2013 julkaisema, Tapio Salmisen kirjoittama teos, joka muodostaa kuudennen osan Vantaan historian teossarjasta. Lähes 650-sivuinen teos luo kattavan ja ajanmukaisen yleiskuvan Uudenmaan rannikon keskiajan historiasta ennen Helsingin kaupungin perustamisvuotta 1550. Nykyinen Vantaa oli tuolloin osa Helsingin pitäjää, josta 1300- ja 1400-luvun aikalaislähteissä käytettiin nimitystä "Helsinga".
Vuonna 2013 julkaistun kirjan julkistuspäivä oli 14. tammikuuta 2014.